
SILLAMÄE  LINNAVOLIKOGU

Sillamäe						                 [kuupäev] 2026. a nr 


[bookmark: OLE_LINK1]Sillamäe linna 2027. aasta eelarve vastuvõtmine

Määrus kehtestatakse kohaliku omavalitsuse korralduse seaduse § 22 lõike 1 punkti 1, kohaliku omavalitsuse üksuse finantsjuhtimise seaduse § 23 lõike 2 ja § 38 lõike 1 punkti 1, lõike 4 ja lõike 5 alusel ning kooskõlas Sillamäe Linnavolikogu 30. septembri 2003. a määrusega nr 14/27-m kinnitatud Sillamäe linna põhimääruse § 503 lõikega 12.

§ 1. Sillamäe linna 2027. aasta eelarve

(1) Võtta vastu Sillamäe linna 2027. aasta eelarve vastavalt määruse lisale.
(2) Kinnitada:
1) põhitegevuse tulud 20 621 662 eurot vastavalt eelarve lisale 1;
2) põhitegevuse kulud 18 375 549 eurot vastavalt eelarve lisale 2;
3) investeerimistegevus vastavalt eelarve lisale 3.

§ 2. Eelarve täitmise korraldamine Sillamäe Linnavalitsuse poolt

Lubada Sillamäe Linnavalitsusel:
1) Sillamäe linna arengukavas nimetatud projektide ja ürituste rahastamistaotluste esitamisel võtta kuni kolmeks järgmiseks eelarveaastaks rahalisi kohustusi juhtudel, kui eelarveaastaks võetavate kohustuste kogusumma ei ületa Sillamäe linna 2027. aasta eelarves arendusprojektidele planeeritud kulu;
2) võtta laenu investeeringute katteks kokku kuni 1 648 212 euro ulatuses;
3) võtta rahavoogude juhtimise eesmärgil lühiajalist laenu (arvelduslaenu) kuni 700 000 euro ulatuses tingimusel, et laen makstakse tagasi 2027. aasta lõpuks;
4) teha investeerimistegevuse eelarveosas objektide vahel ümberpaigutusi vastavalt riigihangete käigus selgunud kuluvajadusele, kui investeeringute kogusumma ei suurene, teatades sellest Sillamäe Linnavolikogule;
5) teha tulude ja kulude eelarve vahendites ümberpaigutusi tegevusalade lõikes vastavalt Vabariigi Valitsuse poolt kinnitatud klassifikatsiooni muudatustele;
6) linna eelarve rahalise teenindamise eesmärgil (sh rahavoogude planeerimiseks, jälgimiseks ja reguleerimiseks) piirata eelarves planeeritud väljaminekute tegemist, teavitades sellest Sillamäe Linnavolikogu.

